Ֆիլմն իր հերոս ռեժիսյոր-վավերագրողի միջոցով ներկայացնում է 90-ականների անցումային շրջանի ժամանակագրությունը Հայաստանում: Առաջին հայացքից թվում է, թե այն պատահական ու միմյանց հետ կապ չունեցող սյուժեների հավաքածու է: Սակայն ֆիլմի զարգացման հետ հանդիսականների առջև ծավալվում է մի ամբողջական համայնապատկեր, որի դրվագները պատմում են նորածինների, ծնողազուրկ երեխաների, թափառական շների ու կալանավորների մասին, որոնց ամենածանր պահին անգամ չի լքում հույսը: